Szombaton leégett a DK központi irodája, szinte minden megsemmisült, az enyészeté lett a párt könyvelése is, benne a kampánykiadásokról szóló papírokkal. Az Állami Számvevőszék most közleményben üzent a pártnak: biztosítani kell a dokumentumok és adatok biztonságos megőrzését és tárolását.

Gyakorlatilag minden megsemmisült a Demokratikus Koalíció központi irodáiban a szombati épülettűzben – jelentette be a párt ügyvezető alelnöke, Molnár Csaba. Az eszközeik és használati tárgyaik vagy elégtek vagy a lezuhanó gerendáktól, illetve az oltóvíztől semmisültek meg.

A DK által kezelt adatbázisokat és személyes adatokat nem az épületben lévő szervereken tárolták, ezért azok biztonságban vannak, a könyveléseik és irataik azonban elégtek.

Kedden az Állami Számvevőszék közleményt adott ki, tájékoztattak a DK-t érintő ÁSZ-ellenőrzésről. Először is, sajnálatukat fejezik ki a tűz miatt, „a politikai pártok döntő mértékben közpénzekből gazdálkodnak és működnek, így a kár közvetve közvagyont is érintett” – írják.

Továbbá tájékoztatnak, hogy a 2018. április 8-i országgyűlési választás kampánypénzeinek folyamatban lévő ellenőrzésével kapcsolatos adatbekérést már hetekkel ezelőtt lezárták a pártnál, jelenleg a dokumentumok értékelése zajlik. A Demokratikus Koalíció által az ÁSZ rendelkezésére bocsájtott dokumentumok ugyanakkor kizárólag a február 17. és április 8. közötti kampányidőszakra, illetve a kampánytevékenységgel összefüggő gazdasági eseményekre vonatkoznak.

„A Demokratikus Koalíció 2017-2018. évekre vonatkozó, a törvényben kétévenkénti rendszerességgel előírt ellenőrzéséhez – ami a törvényi előírás értelmében várhatóan majd 2019. II. félévében lesz esedékes – az ÁSZ semmilyen dokumentumot nem kért és nem is kapott a párttól. Ezeket a vonatkozó törvényi előírás szerint a pártnak majd az adatbekérés időszakában kell az ÁSZ rendelkezésére bocsájtania.